Die Beste Orgie oooit!!!!! – wolfshadowwhispers
Die beste orgie ooit was baie ordentlik en passievol mooi geskryf deur Andre P Brink. Hy het die boek geskryf terwyl dinge tussen hom en die fantastiese digteres Ingrid Jonker nog goed gegaan het.
Anders as meeste boeke is die teks vertikaal geskryf en dus moes jy die boek vanuit ‘n ander hoek lees. Dit is in ‘n kwasi-digvorm en dialoog geskryf.
Hierdie is my eulogie aan Andre P Brink aangesien sy boek Orgie een van my kosbaarste besittings is wat ek vir niemand sal leen nie. Nooit nie. Dis te skaars en kosbaar.
Hier is ‘n uittreksel uit Orgie:
“Die uiltjie het laasnag geskree
in die vyeboom naby die heining:
jy wou nie meer alleen wees nie
maar jy durf jou nie meer gee
want die uil het geskree in die bome
en die Tuin word leeg van ons-
dis die kleindood in die donker
dis die grootdood in die nag
en jy is nie van die donker nie
jy is vir die dag”
ook in die boek Orgie het Andre P Brink geskryf:”die wurm roer in die kokon en wag op ‘n wedergeboorte met vlerke”
vlieg hoog, Andre, jy word gemis….
alle aanhalings van Andre P Brink is nie onder my kopiereg nie.
Andre P Brink, Beauty in the darkness, Ingrid Jonker, Orgie
11 thoughts on “Die Beste Orgie oooit!!!!!”
Februarie 7, 2015 at 8:17 nm
Hy was voorwaar ‘n groot gees in die letterkunde!
Februarie 7, 2015 at 8:26 nm
wow….pragtige uittreksel Wolfie, baie dankie!!!!!
Sjoe, dis darem so mooi geskryf. Ek is bevrees daar is net iets aan die “ou” Afrikaanse skrywers wat ek baie mis in deesdae se skrywers. Ek weet nie wat dit is nie, maar die ou skrywers se Afrikaans klink net mooier?
November 4, 2015 at 11:32 vm
Is so. Afrikaans het afgewater. Deesdae wil ek maagwerk kry as ek Afrikaners hoor wat ons taal verkrag
November 4, 2015 at 11:34 vm
Kyk net na die briewe wat hy aan ingrid geskryf het, niemand praat meer so nie. Dis eintlik baie hartseer, want dis so mooi
November 4, 2015 at 11:37 vm
Ja deesdae is dit net babes, baby en kras ‘slang-taal’. EN almal wil net vieslik wees en nie romanties nie.
Dis asof mense effe bar geword het met ons taal? Ek ook soms.
Maar ek voel as mens skryf moet jy regte Afrikaans gebruik? My kinders dink ek is erg outyds! 🙂
November 4, 2015 at 12:13 nm
Dis moeilik om outyds te bly *sug* maar soveel beter want ons behou ons Taal
Episode 1 – Wolfie en die droom in die droom | wolfshadowwhispers